विद्यमान राजनीतिक दलहरुमा छिरलिएर अंश, अंशमा विभक्त भएर रहेका युवाहरु समग्रतामा एकाकार हुँदै वैकल्पिक राजनीतिको खोजीमा जुट्नु पर्दछ । केहि युवाहरुलाई यस्तो पनि लाग्न सक्छ कि यी नै दलहरुलाई सुधार गरेर जान सकिन्छ तर यो सम्भव छैन । हामीले देखे हेरेजस्तो यी दलहरु हुँदै होइनन् । यिनको खास लिगेसी वा सम्बन्धन खासखास अमुक प्रतिगामी शक्ति केन्द्रसंग छ । त्यसैले त देशको हितमा यी पार्टीहरुले ठोस कदम चाल्न सकेनन् । ०४६ सालपछिको झण्डै तीन दशकको इतिहासले यो पुष्टि गरिसकेको छ । समृद्ध नेपाल देख्ने हतारो हामी युवाहरुलाई छ । किनकी हाम्रो आधा जीवन बाँकी नै छ ।
